ตาบอด ตาใส โรคนี้คือ ภาวะที่ผู้ป่วยเป็นโรคหนึ่งโรคใดจนกระทั่งไม่สามารถมองอะไรเห็น ใช่หรือไม่
ใช่ 
ตาบอด ตาใส อันว่าโรคนี้ หมายถึง ภาวะที่ผู้ป่วยเป็นโรคหนึ่งโรคใดจนกระทั่งไม่สามารถมองอะไรเห็น หรือเห็นไม่ชัด แต่ทว่าดูภายนอกลูกตาแบบ ตาจ้องตา เห็นใสแจ๋วแหววดีนั่นเอง 

ทีแรกก็คิดว่า คนไข้หรือผู้ที่เรามองเห็นหน้าอยู่นี้ ลูกตาก็ปกติดีตาดำใสสะอาดกลอกกลิ้งไปมาได้เหมือนเรา ๆ ท่าน ๆ แต่ทำไมจึงมีลักษณะของคนเหม่อ ตาลอย 
-  ตาลอยที่ปรากฏคือ ผู้ป่วยด้วยโรคนี้มองไปข้างหน้าอย่างไร้จุดหมาย ไม่มีการ เพ่ง มองถ้าผู้นั้นบอดสองตา ถ้าบอดตาเดียว ปิดตาข้างดี มองอะไรจะไม่เห็น กลอกตาหาวัตถุที่ต้องการมองอย่างหมดหวัง 
-  เหตุที่เป็นเช่นนี้ เพราะเขาหรือเธอ มองไปข้างหน้าไม่ชัดหรือไม่เห็นภาพวัตถุอะไรนะซี 

โรคอะไรบ้างที่เข้าข่ายของการเป็นคนที่จะได้ชื่อว่า ตาบอด ตาใส :
จะนำเอาสาเหตุหรือโรคที่พบเสมอๆ มาเขียนไว้ให้ผู้อ่านรู้ไว้ พอเป็นสังเขป ดังนี้ :
1.  โรคตาเข Strabismus 
2.  สายตาผิดปกติ Refractive error 
3.  ต้อหินชนิดเรื้อรัง Chronic Simple Glaucoma 
4.  ประสาทจอรับภาพเสื่อมชนิดเกิดกับเซลล์มีสี ที่เรียกว่า Pigmentโรคเรทติไนติส ปิคเม้นท์โตซ่า Retinitis Pigmentosa 
5.  โรคประสาทตาเสื่อมหรือฝ่อ Optic atrophy 
6.  โรคจอรับภาพมีการเปลี่ยนแปลงจากโรคความดันโลหิตสูงอย่างรุนแรงหรือโรคเบาหวานระยะท้าย Retinopathy 
7.  จอรับภาพหลุดลอก Retinaldetachment 

อย่างน้อยท่านผู้อ่านจะได้ทราบว่าแต่ละโรคมีอาการและการป้องกันรักษาอย่างไร: หรือถ้าพบผู้ป่วยที่มีอาการตาเหม่อลอย ควรคิดว่าเขาอาจมีโรคหนึ่งโรคใดดังกล่าวได้ 

โรคตาเข Strabismus คือ
-  อาการที่ตา 2 ข้างไม่อยู่ในแนวตรง ตาดำข้างใดข้างหนึ่งเฉียงเข้าด้านในหัวตา หรือเฉียงออกด้านนอกหางตา ชาวบ้านเรียกคน ตาเอก หรือคน ตาเข ชาวเหนือเรียก คนตาเล่อ หรือ ตาแก๊ก ฯลฯ 
-  ผิดกับความหมายที่บางคนกล่าวว่า ตาเอียง คนละโรคกัน ตาเอียงเป็นเรื่องเกี่ยวกับสายตาผิดปกติในการหักแหแสงเข้าตา ลูกตายังตรงแนวดีทั้งสอง 
-  ส่วนตาเขนั้น ตาเฉียงเข้าในเฉียงออกนอก หรือขึ้นบน ลงล่างได้ทั้งนั้น คนที่มีตาเข อาจจะสายตาดีเท่ากันทั้งสองข้างก็ได้ หรืออาจจะสายตาข้างที่เข ลดต่ำลงกว่าปกติ หมายถึงมัวลงกว่าตาข้างที่ตรง 
-  เรื่องสายตาในคนตาเขมีความหมายมาก โดยเฉพาะในเด็กที่มีตาเข บิดา มารดา ผู้ปกครอง ครู ญาติพี่น้อง ถ้าพบเด็กตาเขไม่ว่าอายุเท่าไร แม้แต่ 6 เดือน 9 เดือน 1 ขวบ หรือ 2 ขวบ 3 ขวบ ให้รีบพาไปปรึกษาจักษุแพทย์ทันที
2.จักษุวิทยา (จักษุวิทยา) - Ophthalmology